**ПРЕДЛОГ**

Врз основа на член 27 и 47 став 1 точка 6 од Законот за Народната банка на Република Македонија („Службен весник на Република Македонија“ бр. 158/10, 123/12, 43/14, 153/15 и 6/16), Советот на Народната банка на Република Македонија донесе

**ОДЛУКА**

**за повлекување од оптек на книжните пари**

**во апоени од 10 и 50 денари**

1.Книжните пари во апоени од 10 и 50 денари, коишто се во оптек од 8 септември 1996 година и коишто се издадени според Одлуката за издавање, апоенска структура и основни белези на книжните пари („Службен весник на Република Македонија“ бр. 45/96) и Одлуката за издавање на банкноти во апоени од 10, 50 и 100 денари со изменети белези („Службен весник на Република Македонија“ бр. 04/01), се повлекуваат од оптек, со бесплатно издавање други книжни и ковани пари во еквивалентен износ.

 2. Книжните пари од став 1 на оваа одлука престануваат да бидат законско средство за плаќање сметано од 15 мај 2018 година.

 3. Книжните пари од став 1 на оваа одлука ќе бидат заменувани од 15 мај 2018 година до 15 мај 2019 година.

 Замената ќе се врши од страна на банките основани во Република Македонија.

 4. Од 16 мај 2019 година, замената на книжните пари од став 1 на оваа одлука ќе се врши од страна на Народната банка на Република Македонија.

 5. Оваа одлука стапува во сила осмиот ден од објавувањето во „Службен весник на Република Македонија“, a ќе се применува од 15 мај 2018 година.

**О бр.\_\_\_\_\_\_\_ Гувернер**

 **\_\_\_ март 2018 годинa и претседавач**

**Скопје на Советот на Народната банка на**

 **Република Македонија**

 **Димитар Богов**